Brande i Rådhusparken Omkring kl. 03.10 opstod to brande ved Rådhusparken i Frederikshavn. Vagtchefen hos Nordjyllands Politi er ikke i tvivl om, at begge brandene er påsatte. Ingen mennesker i fare Den ene brand opstod i en træcontainer, og få hundrede meter derfra, blev et redskabsskur sat i brand. Brandene opstod med få minutters mellemrum. Der har ikke været fare for mennesker, der er tale om et grønt område i Frederikshavn. Har du set noget? Nordjyllands Politi vil meget gerne i kontakt med personer, der måtte have set noget, der kan hjælpe med opklaringen. Politiet kan kontaktes på 1-1-4.

Referat:
Der opstod to brande i Frederikshavn i nat. Ved Rådhusparken blev både en træcontainer og et redskabsskur sat i brand. Brandene skete med få minutters mellemrum.